Garkuwa da ɗalibai a Kebbi 2025

A ranar 17 ga watan Nuwamba 2025, ƴan bindiga sun mamaye makarantar sakandare ta ƴan mata ta garin Maga, Wasagu / Danko karamar hukumar, Jihar Kebbi, Najeriya. Waɗanda suka kai harin sun kashe mataimakin shugaban makarantar, suka ji wa malami ɗaya rauni kuma suka sace ƴan mata 25 daga masaukin su.

 Ƙashin bayan shi 
A watan Nuwamba na shekara ta 2025, ƴan bindiga sun mamaye makarantar kwana ta Maga da misalin karfe 4:00 na safe sun buɗe wuta, kuma sun kashe aƙalla malami ɗaya, sannan suka sace kusan ƴan mata 25 daga masaukin su.

 Abinda ya biyo baya  
Kwanaki biyu bayan kwashe ɗaliban,  ƴan'mata biyu sun dawo lafiya ɗaya r ta gudo daga masu wadanda suka yi garkuwa dasu, yayin da ɗayar kuma ta ɓoye ne a lokacin da ƴan bindigar suka kawo hari, sai bayan ƙura ta lafa sai ta dawo. wannan yasa iyaye da dangi cikin baƙin ciki mara misaltuwa, suna neman a taimaka musu a dawo musu da ƴa'ƴansu cikin ƙoshin lafiya.

 Jita-jita 
Anyi ta yada jita-jitar cewa baki ɗaya ƴan'matan da aka sace Kiristoci ne, sai dai shugaban ƙaramar hukumar Danko-Wasagu ya bayyana cewa ƴan matan dukkan su Musulmai ne, wannan yasa aka fitar da sunayen su a fili don duniya ta gani.

 Kuɓutar su 
A ranar 25 ga watan Nuwamba, ƴan'matan su 24 sun kuɓuta daga hannun ƴan ta'addan, kuma gwamnatin jihar Kebbi ta miƙa su ga iyayensu.

 Manazarta